EkBass/fiwiki-20250220-pages-articles huggingface dataset:
Risto Autio

Risto Juhani Autio (s. 22. elokuuta 1954 Helsinki)Teatterit ja teatterintekijät 2005, Teatterin tiedotuskeskus 2005, ISBN 952-471-629-1, sivu 121. on suomalainen näyttelijä, ohjaaja, käsikirjoittaja, laulaja ja entinen keskustan kansanedustaja. Koulutukseltaan Autio on teatteritaiteen maisteri (1995). Hän valmistui Teatterikorkeakoulusta 1986, Jouko Turkan viimeisinä aikoina siellä. Autio oli kiinnitettynä Helsingin Kaupunginteatteriin 1986–1993. Autio tunnetaan parhaiten Hannes Luotolan roolista TV1:n Kotikatu- sarjasta, jonka ensimmäinen jakso nähtiin 31. elokuuta 1995. Autio oli mukana sarjassa myös käsikirjoittajana. Vuonna 2006 hän jäi sarjasta pois asetuttuaan ehdolle seuraavan kevään eduskuntavaaleihin. Autio teki paluun sarjaan alkuvuodesta 2012. Risto Autio on kirjoittanut ja ohjannut teatteri- ja ravintolanäytelmiä sekä Radioteatterille kuunnelmia. Autio on myös julkaissut cd:n Kotikatu. Ennen teatteriuraansa Autio oli stuerttina Finnairilla sekä yrittäjäosakkaana hämeenlinnalaisessa tennisalan kaupassa. Autio valittiin eduskuntaan 4998 äänellä vuoden 2007 eduskuntavaaleissa Suomen Keskustan listalta. Hän oli ehdolla Hämeen vaalipiiristä. Autio oli myös ehdolla seuraavissa vuoden 2011 vaaleissa, mutta ei tullut enää valituksi jatkokaudelle 1851 äänellä. Eduskuntatyön lisäksi Autiolla on ollut paljon erilaisia luottamustoimia, hänet valittiin marraskuussa 2019 Suomen Näyttelijäliiton puheenjohtajaksi kolmivuotiskaudelle 2020–2022. Hän toimi myös Hämeen taidetoimikunnan sekä näyttelijöiden tekijänoikeusjärjestö Filmexin puheenjohtajana. ==Yksityiselämä== Autiolla on ensimmäisestä avioliitostaan kolme lasta, toisesta liitosta kaksospojat. Autio jäi työkyvyttömyyseläkkeelle monilihaskipureuman vuoksi vuonna 2014, mutta voi jatkaa valinnaisia näyttelijän, ohjaajan ja käsikirjoittajan töitä. Hän asuu Hämeenlinnassa. == Filmografia == === Elokuvat === Vuosi Elokuva Rooli 1986 Harmagedon Veijo Linna Barnabas 1989 Valkoinen nainen Bernardo === Televisiosarjat === Vuosi Sarja Rooli 1988 Poliisijuttu Mälkki 1993 Tuntemattomalle jumalalle etsivä Antti Aaltonen 1994 Autopalatsi Hessu Mähönen 1995–2006, 2007, 2012 Kotikatu Hannes Luotola 2018 Hyvät katsojat oma itsensä == Lähteet == == Aiheesta muualla == * * Luokka:Suomalaiset televisionäyttelijät Luokka:Suomalaiset televisiokäsikirjoittajat Luokka:Kansanedustajat Luokka:Hämeen vaalipiiri Luokka:Suomen Keskustan poliitikot Luokka:Hausjärven kunnanvaltuutetut Luokka:Vuonna 1954 syntyneet Luokka:Elävät henkilöt Luokka:Lentoemännät ja stuertit
Anaïs Nin

Anaïs Nin (oik. Angela Anaïs Juana Antolina Rosa Edelmira Nin y Culmell, 21. helmikuuta 1903 Neuilly, Ranska – 14. tammikuuta 1977 Los Angeles, Yhdysvallat) oli ranskalais-yhdysvaltalainen, kuubalaisille vanhemmille syntynyt kirjailija, joka kirjoitti romaaneja ja novelleja. Nin tunnetaan erityisesti alkujaan omakustanteina julkaistuista päiväkirjoistaan. ==Elämä ja ura== Nin syntyi Ranskassa vuonna 1903. Hän muutti vuonna 1914 äitinsä mukana New Yorkiin, missä hän kävi koulua kunnes palasi myöhemmin Eurooppaan. Ninin ensimmäinen julkaistu teos oli D. H. Lawrence: An Unprofessional Study (1932), joka johti elinikäiseen ystävyyteen yhdysvaltalaiskirjailija Henry Millerin kanssa. Toisen maailmansodan alettua Nin palasi New Yorkiin, missä hän julkaisi omakustanteisesti lisää romaaneja ja novelleja. Ne eivät saaneet kriitikoilta tunnustusta, vaikka moni johtava kirjallisuuden hahmo arvostikin niitä. Vuonna 1966 ilmestynyt ensimmäinen osa hänen päiväkirjoistaan toi hänelle vihdoin mainetta kirjailijana. Päiväkirjat kattavat vuodet 1931–1974. Tietyt sensuroimattomat kohdat hänen päiväkirjoistaan julkaistiin vasta Ninin ja hänen aviomiehensä kuoleman jälkeen. Päiväkirjojen myötä myös Ninin aiempi teos Cities of the Interior (1959) alkoi herättää kiinnostusta. Ninin kirjallinen tuotanto oli kiisteltyä hänen elinaikanaan ja hänen kuoltuaankin. Moni kriitikko on ihaillut hänen ainutlaatuista naiseuden kuvaustaan, lyyristä tyyliään ja psykologista ymmärrystään. Toiset ovat arvostelleet hänen omasta täyttymyksestään huolehtimista omahyväiseksi ja narsistiseksi. Hänen postuumisti julkaistu teoksensa Erotica (1977) sekä kokoelma tilaustyönä 1940-luvulla tehtyjä eroottisia tarinoita vahvistivat kahtiajakoista suhtautumista häneen. Philip Kaufman ohjasi vuonna 1990 elokuvan Henry ja June, joka perustuu Ninin varhaisiin päiväkirjoihin. == Kirjallinen tuotanto == * * * * * Päiväkirja 1934–1939 (1978) ISBN 9511049615 * Erotica (1979) ISBN 9510094528 * Päiväkirja 1939–1944 (1980) ISBN 9511054953 * Pikkulinnut: eroottisia novelleja (1981) ISBN 9513525228 * Päiväkirja 1944–1947 (1982) ISBN 9511067591 * Päiväkirja 1947–1955 (1984) ISBN 9511077988 * Päiväkirja 1955–1966 (1986) ISBN 9511090283 * Pikkulinnut: eroottisia novelleja (1989) ISBN 9512035227 * Päiväkirja 1966–1974 (1989) ISBN 9511094483 * Erotica (1990) ISBN 9510162116 * Henry ja June (1991) ISBN 9510169102 == Lähteet == ==Aiheesta muualla== * Anaïs Nin Foundationin verkkosivut ===Kirjallisuutta=== * Luokka:Ranskalaiset kirjailijat Luokka:Yhdysvaltalaiset kirjailijat Luokka:Vuonna 1903 syntyneet Luokka:Vuonna 1977 kuolleet
Viritys (musiikki)

Viritys musiikissa tarkoittaa soittimen säätämistä oikeaan vireeseen. Soittimien vireellä viitataan tuottamien äänien värähtelytaajuuteen. Yleensä musiikkia soitetaan länsimaisen järjestelmän mukaisesti, jolloin sävelille on ennalta määritelty tarkat värähtelytaajuudet. Jos soitin poikkeaa tästä vakiovirityksestä, on se epävireessä. Joillekin soittimille, kuten kitaralle, on olemassa myös useampia vaihtoehtoisia virityksiä. Sävelten suhteellisen virityksen lisäksi tärkeää on sävelten absoluuttinen vire. Esimerkiksi usein a1-sävel on taajuudeltaan 440 Hz tai 442 Hz, ja muut sävelet suhteutetaan tähän. Eri soittimien suhteen on suuria eroja siinä, kuinka nopeasti ne menevät epävireeseen. Monia puhallinsoittimia ei tarvitse virittää, kun taas esimerkiksi harppua pitää virittää jatkuvasti. Myös pilliurut pysyvät vireessä, ja vanhoja urkuja tutkimalla onkin voitu selvittää, kuinka korkeassa tai matalassa vireessä aiemmilla vuosisadoilla soitettiin. Tutkimuksissa on todettu, että urkujen, ja näin ollen myös muiden soittimien, vireet vaihtelivat huomattavasti paikkakunnittain. == Viritys orkestereissa == Monet orkesterien soittimet tarvitsevat jatkuvaa viritystä, joten ennen harjoittelua tai esiintymistä soittimet viritetään. Usein oboisti antaa viritysäänen. Jousiorkesterissa vireestä vastaava ykkösviulisti yleensä ”noutaa” tämän viritysäänen, virittää oman soittimensa sen mukaan ja antaa sen jälkeen äänen eri jousisoitinryhmille. Sen jälkeen oboisti antaa viritysääneen muille soitinryhmille. Virittäminen tapahtuu kurinalaisesti, jotta kaikki saavat kuulla viritysäänen mahdollisimman häiriöttömästi. Sinfoniaorkesterin viritysjärjestys on yleensä sellot ja kontrabassot ja sitten viulut ja alttoviulut, ja näiden jälkeen muut soitinryhmät. == Katso myös == *Pianonviritys *Viritysjärjestelmä == Aiheesta muualla == *Viritys/Ylen Orkesterikone Luokka:Musiikin teoria
Leonid Markelov

Leonid Igorevitš Markelov (, s. 25. toukokuuta 1963 Moskova, Venäjän SFNT, Neuvostoliitto) on venäläinen poliitikko, joka toimi Venäjän kuuluvan Marin tasavallan päämiehenä vuosina 2001–2017. Koulutustaustaltaan hän on Neuvostoliiton puolustusministeriön alaisesta Puna-armeijan instituutista valmistunut juristi. Markelov oli Venäjän liberaalidemokraattisen puolueen jäsen ja äärikansallismielisen Vladimir Žirinovskin kannattaja. Merkelov pääsi duumaan yhdeksi kaudeksi 1990-luvun alkupuolella. Liike-elämän puolella hän nousi suuren Rosgostrah-vakuutusyhtiön varapresidentiksi. Vuonna 2000 Markelov voitti Marin tasavallan presidentinvaalit suuren mainoskampanjan avulla. Muun muassa Euroopan parlamentti ja monet ihmisoikeusjärjestöt arvostelivat Markelovin hallintoa omassa tasavallassaan vähemmistönä elävän suomensukuisen kansan, marien, kansallisesta sorrosta ja marien kulttuurielämän tukahduttamisesta. Mareihin kohdistuvista pahoinpitelyistä, uhkailusta ja jopa murhista tuli arkipäivää Markelovin hallintokaudella. Joulukuussa 2004 Markelov valittiin uudelle presidenttikaudelle valtapuolue Yhtenäisen Venäjän ehdokkaana. Vuoden 2009 lopussa presidentti Dmitri Medvedev esitti tuolloin voimassa olleen Venäjän lainsäädännön mukaisesti tasavallan parlamentille Merkelovin valitsemista kolmanneksi kaudeksi. Tätä ennen paikallista lainsäädäntöä oli muutettu niin, että presidentin toimikausi muuttui viisivuotiseksi. Tammikuussa 2010 Markelov aloitti kolmannen kautensa Marin tasavallan johdossa. Huhtikuussa 2017 Venäjän presidentti Vladimir Putin vapautti Leonid Markelovin Marin tasavallan päämiehen tehtävästä. Markelov erosi omasta pyynnöstään.Путин освободил от должности главу Марий Эл Маркелова Markelovin kausi oli synkkä suomalaisten sukukansan aktivisteille, kun tasavallassa tapahtui useita selvittämättä jääneitä murhia ja pahoinpitelyjä. ==Lähteet== Luokka:Venäjän federaation kuvernöörit ja aluejohtajat Luokka:Marilaiset henkilöt Luokka:Venäläiset poliitikot Luokka:Vuonna 1963 syntyneet Luokka:Elävät henkilöt
Heinäpää

thumb|240px|Tyypillinen katunäkymä Heinäpäästä. thumb|240px|Näkymä Heinäpään täytemäeltä keskustaan. Heinäpää on alue Oulun kaupungin ruutukaava-alueen eteläosassa. Heinäpää ei ole virallinen kaupunginosa, eikä sen rajoja ole määritelty tarkasti. Yleensä Heinäpään ja Oulun keskustan rajana kuitenkin pidetään Nummikatua. Heinäpään alueeseen kuuluvat ainakin Hollihaan ja Leverin kaupunginosat ja osia Vanhatullin ja Nuottasaaren kaupunginosista. Heinäpää on mainittu Juice Leskisen laulussa "Edestakaisin" (Laihia-Heinäpää) sekä Viikatteen kappaleessa "Reino Helismaa". ==Palvelut== Heinäpään alueelta löytyy päivittäistavarakauppoja, kampaamoja, erikoisliikkeitä, pubi, kioski, keilahalli ja Heinäpään urheilukeskus. Vuoden 2018 marraskuussa avattiin hotelli-ravintola De Gamlas Hem. == Lähteet == ==Aiheesta muualla== Luokka:Hollihaka Luokka:Leveri Luokka:Nuottasaari
Gilby Clarke

Gilbert ”Gilby” Clarke (s. 17. elokuuta 1962 Cleveland, Ohio) on yhdysvaltalainen kitaristi. Hänet tunnetaan erityisesti Guns N’ Rosesin kitaristina. Clarke otettiin korvaamaan yhtyeestä lähtenyttä Izzy Stradlinia, mutta erotettiin yhtyeestä vuonna 1994. Sen jälkeen hän on suurimmaksi osaksi tehnyt soololevyjä sekä toiminut tuottajana. ==Diskografia== * Pawnshop Guitars (1994) * Blooze E.P. (1995) (Julkaistu vain Japanissa) * The Hangover (1997) * Rubber (1998) * 99 Live (1999) * Swag (2002) * Gilby Clarke (2007) ==Aiheesta muualla== *Gilby Clarken kotisivut Luokka:Guns N’ Rosesin jäsenet‎ Luokka:Yhdysvaltalaiset kitaristit Luokka:Vuonna 1962 syntyneet Luokka:Elävät henkilöt
Licinia Eudoxia

Licinia Eudoxia (422–462) oli Itä-Rooman keisarin Theodosius II:n tytär. Hän oli Länsi-Rooman keisarien Valentinianus III:n ja Petronius Maximuksen vaimo. Eudoxia oli Theodosius II:n ja Aelia Eudocian ainut tytär. Hän meni naimisiin Valentinianuksen kanssa 29. lokakuuta 437 Thessalonikissa. Vuonna 439 Eudoxialle annettiin augustan arvonimi, kun hän synnytti tyttärensä Eudocian. Vuonna 455 Valentinianus murhattiin. Murhaaja lienee ollut Petronius Maximus, joka otti itselleen keisarinvallan ja vahvistaakseen asemaansa pakotti Eudoxian menemään kanssaan naimisiin. On mahdollista, että Eudoxia pyysi avuksi vandaalien kuningasta Geiserikia, jonka vanhimman pojan Hunerikin oli ollut tarkoitus mennä naimisiin Eudoxian vanhimman tyttären Eudocian kanssa. Maximus yritti paeta ennen kuin Geiserik ehti Roomaan, mutta rahvas lynkkasi hänet hengiltä. Vandaalit ryöstivät Rooman ja veivät Eudoxian ja tämän kaksi tytärtä, Eudocian ja Placidian, Karthagoon. Heidät vapautettiin, kun Itä- Rooman keisari Leo I maksoi lunnaat. == Aiheesta muualla == Luokka:Rooman keisarinnat Luokka:Vuonna 422 syntyneet Luokka:Vuonna 462 kuolleet
Awutu

Awutu on nigeriläis-kongolainen kieli, jota puhutaan Ghanassa. Sillä on noin 180 000 äidinkielistä puhujaa (2003). == Suhde muihin kieliin == Kieli kuuluu nigeriläis-kongolaisten kielten kielikuntaan ja sen atlantinkongolaisten kielten kieliryhmään. Ryhmän sisällä kieli on osa voltankongolaisten kielten alaryhmää, jonka sisällä se puolestaan kuuluu kwa-kieliin. Sen sisällä se kuuluu potou-tano kieliin, niitten tano-kielten alaryhmään, jossa se on osa guang-kieliä niitten eteläistä haaraa. == Levinneisyys ja käyttö == Kieltä puhutaan Ghanassa Centralin hallintoalueella Awutun piirikunnassa, rannikolla Accrasta länteen. Puhujia oli vuonna 2003 noin 180 000\. Kielellä on kolme murretta, awutu, efutu ja senya. Kielen puhujat käyttävät myös akania. Kielen kirjoittamiseen käytetään latinalaisia aakkosia. == Lähteet == Luokka:Ghanan kielet Luokka:Kwa-kielet
Sinettä

Sinettä on kylä ja taajama Rovaniemellä. Kylä sijaitsee noin 20 kilometriä luoteeseen Rovaniemen keskustasta Ounasjoen varressa. Sinetän läpi kulkee kantatie 79 Rovaniemeltä Kittilän ja Levin kautta Muonioon. Kantatie 83 Pelloon kääntyy Sinetän kylän kohdalta. Vuoden 2023 lopussa Sinetän taajaman väkiluku oli 510 ja maapinta-ala 2,66 neliökilometriä. == Kylän palvelut == Sinetästä löytyviin palveluihin sisältyvät * päiväkoti * Ounasjoen yhtenäinen peruskoulu * kirjasto, joka toimii koulun yhteydessä * neuvola ja hammashoitola * huoltoasema, jossa on AD-autokorjaamo ja Veikkaus * monitoimihalli * K-Market Sinettä (entinen Pekkala), palveluinaan asiamiesposti, Postnordin ja Matkahuollon pakettipalvelut, Veikkaus, paljuvuokraus ja käteisen nostaminen * Pohjois-Suomen suurin ratsuvarusteliike Pohjoisen Ratsu * Huskypoint-koirarekiyritys, jota pitää Aki Holck * Eläinhoitola Käpälärinne * peräpohjalaisia puu- ja vaneriveneitä valmistava Martin Vene- ja Puustudio. == Lähteet == == Aiheesta muualla == *Heikkilä, Paavo: Koukkunokka-akka ja pomppari : Sinettä kahta puolta 1940-lukua. Omakustanne, 2002. ISBN 952-91-4899-2. *Kuusela, Pekka: Sinettä : kylä kosken rannalla. Omakustanne, 1990. *Laukkanen, Lauri: Ihan sympaattisia tarinoita. Minna-Kortti Oy, 2018. ISBN 978-952-94-0228-1. 2-painos 2019. Luokka:Rovaniemen kylät Luokka:Rovaniemen taajamat
Vapaavirkkaus

Vapaavirkkaus () on virkkauksen alalaji, eräänlainen virkkausfilosofia, jonka mukaan ei tarvitse takertua sääntöihin tai kaavoihin, vaan 'vain virkata'. Vapaassa virkkauksessa käytetään perussilmukoita, mutta ei seurata valmista ohjetta silmukoiden lukumäärän tms. suhteen. Virkataan myös kolmiulotteisia muotoja, jolloin silmukoiden lukumäärä muuttuu tarpeen mukaan kerroksesta toiseen. ==Aiheesta muualla== * Prudence Mapstone * International Free Form Crochet Guild === Kirjallisuutta === * Paludan, Lis: Villit virkkausmallit. 1981. Otava. Luokka:Virkkaus
Hymypoika (elokuva)

Hymypoika on vuonna 2003 ensi-iltansa saanut suomalainen elokuva. Elokuvan ohjasi JP Siili ja sen pääosissa ovat Reino Nordin, Jussi Nikkilä, Jarkko Niemi, Jenni Banerjee, Laura Malmivaara ja Ville Virtanen. == Juoni == Hymypoika on kertomus nuoresta helsinkiläisestä kaveriporukasta, joka yhteisestä sopimuksesta kuvaa kaikki seksikokemuksensa tyttöystäviensä tietämättä. Ensimmäiset yritykset ovat koomisia, mutta sitten porukka saa otteen asiaan ja leikki alkaa muuttua vakavaksi. Tällöin alkaa horjua Jeren (Reino Nordin) ihastus Reettaan (Jenni Banerjee). == Aiheesta muualla == * *Suomalainen arvostelu elokuvan DVD-versiosta == Lähteet == Luokka:Vuoden 2003 suomalaiset elokuvat Luokka:Suomalaiset draamaelokuvat Luokka:JP Siilin ohjaamat elokuvat Luokka:Suomalaiset nuortenelokuvat
Johann Adolph Scheibe

Johann Adolph Scheibe (5. toukokuuta 1708 Leipzig – 22. huhtikuuta 1776 Kööpenhamina) oli saksalainen säveltäjä, musiikkiteoreetikko ja kriitikko. Johann Adolph Scheibe oli kuuluisan urkujenrakentaja Johann Scheiben poika. Hän oli suurelta osin itseoppinut muusikko ja tiedemies. Hän aloitti uransa Hampurissa mutta vietti suuren osan elämästään Tanskassa, vuosina 1740–1747 Kapellmeisterina ja vuodesta 1766 eteenpäin hovisäveltäjänä Tanskan hovissa. Scheibe oli valistuksen ajan merkittävimpiä musiikkitieteilijöitä ja vaikutusvaltainen kriitikko, joka kannatti yksinkertaista ja ”luonnollista” kansallista saksalaista musiikkityyliä.”Johann Adolph Scheibe.” The Concise Grove Dictionary of Music. Oxford University Press, 1994. Answers.com. Viitattu 12.3.2008. (Archive.org) Scheibe arvosteli vuonna 1737 voimakkaasti Johann Sebastian Bachin musiikkia syyttäen tätä akateemisen tiedon ja ”musiikin todellisen perustan ja sen kauneuden” puutteesta. Erään teorian mukaan Bach sävelsi Goldberg-muunnelmansa musiikilliseksi vasta-argumentiksi, jossa hän esitteli kykyään säveltää eri aikakauden tyylisuuntien ja muotivirtausten mukaista musiikkia.Der Critische Musicus. I. Theil, 6. Stück, 14 May 1737, S. 46–47 (Archive.org. S. 46: „Der Herr [Bach] ist endlich in [Leipzig] der Vornehmste unter den Musicanten. Er ist ein ausserordentlicher Künstler auf dem Clavier und auf der Orgel, und er hat zur Zeit nur einen angetroffen, mit welchem er um den Vorzug streiten kan. […] Dieser grosse Mann würde die Bewunderung ganzer Nationen seyn, wenn er mehr Annehmlichkeit hätte, und wenn er nicht seinen Stücken durch ein schwülstiges und verworrenes Wesen das Natürliche entzöge, und ihre Schönheit durch allzugrosse Kunst verdunkelte.“) Scheibe sävelsi myös kantaatteja, oratorioita ja lauluja sekä instrumentaaliteoksia mukaan lukien sinfonioita ja konserttoja, joista monet ovat hävinneet. == Lähteet == Luokka:Saksalaiset säveltäjät Luokka:Musiikkiteoreetikot Luokka:Saksalaiset kriitikot Luokka:Vuonna 1708 syntyneet Luokka:Vuonna 1776 kuolleet
Markku J. Jääskeläinen

Markku J. Jääskeläinen (s. 1953) on Työeläkevakuuttajat TELA:n sidosryhmäsuhteista vastaava johtaja. Hän toimi aiemmin eläketiedotuksen johtajana. Hän on työskennellyt myös SAK:n nuorisosihteerinä, Uudenmaan sosialidemokraattisen piirin piirisihteerinä, Uudenmaan maakuntaliiton toiminnanjohtajana sekä SDP:n kunnallissihteerinä ja järjestösihteerinä. Puoluekannaltaan Jääskeläinen on sosialidemokraatti. Politiikassa Jääskeläinen on toiminut tasavallan presidentti Tarja Halosen presidentinvaalikampanjan päällikkönä vuosien 2000 ja 2006 vaaleissa. ==Lähteet== == Aiheesta muualla == * Kampanja jonka ei pitänyt onnistua (archive.org) Luokka:Vantaan kaupunginvaltuutetut Luokka:Suomen Sosialidemokraattisen Puolueen poliitikot Luokka:SAK Luokka:Vuonna 1953 syntyneet Luokka:Elävät henkilöt
Jenni Banerjee

Jenni Pauliina Banerjee (s. 17. tammikuuta 1981 Ylöjärvi) on suomalainen näyttelijä. Hän on esiintynyt muun muassa elokuvissa Pahat pojat, Hymypoika, Joensuun Elli ja Lieksa!. Banerjee on näytellyt myös useissa televisiosarjoissa. == Ura == Banerjee näytteli Kira Kankaanpäätä Yle TV1:llä esitetyssä sarjassa Kotikatu vuosina 2010–2011. Lokakuussa 2013 hän aloitti näyttelijänä MTV3:lla esitettävässä draamasarjassa Salatut elämät. Hänet nähtiin sarjassa ensimmäisen kerran 14. maaliskuuta 2014. Banerjee esitti sarjassa vuonna 2014 lääkäri Katariina Mäkelää, jota esitti aiemmin Jasmin Hamid. Banerjee suoritti elokuvanäyttelemisen opinnot Stadiassa vuosina 2000–2004. Vuonna 2005 hän sai opiskelupaikan Actors Studio Drama Schoolista New Yorkissa, josta hän valmistui maisteriksi vuonna 2008. == Yksityiselämä == Banerjeella on sukulaisia Intiassa. Hänen isoisänsä oli intialainen lentokoneinsinööri, joka rakastui Jennin suomalaiseen isoäitiin Lontoossa vuonna 1930. Parin lapsista toinen on Jennin isä Erkki Banerjee ja toinen kirjailija Nina Banerjee-Louhija. Banerjee kihlautui tanskalaisen lentäjän Joakim Arken kanssa joulukuussa 2019. He asuvat hevostilalla Tuusulassa ja heille syntyi tytär tammikuussa 2020. == Filmografia == Elokuvat Elokuvat Elokuvat Vuosi Elokuva Rooli 2002 Luokkajuhla Jenni 2003 Pahat pojat Timon tyttöystävä 2003 Hymypoika Reetta 2003 Prahaan 2004 Joensuun Elli Paula 2005 Caasha Tepa 2006 Unna ja Nuuk Lumik 2007 Lieksa! Lara 2008 Blackout Laura Koskimies 2009 Kohtaamisia Emmi 2010 Harjunpää ja pahan pappi Onerva Nykänen 2011 Mistaken Mariela Televisiosarjat Televisiosarjat Televisiosarjat Vuosi Sarja Rooli 2004 Käenpesä Eeva-Liisa 2009 Parasta aikaa Titta 2010 Helppo elämä Suvi 2010–2011 Kotikatu Kira Kankaanpää 2012 Maailma on valmis Ulla 2014 Salatut elämät Katariina Mäkelä 2018– Syke Santtu Viljanen 2019–2020 Modernit miehet Pihla 2019 Roba miesvauvojen hoitaja 2020 Keihäsmatkat Armi == Lähteet == Luokka:Suomalaiset näyttelijät Luokka:Vuonna 1981 syntyneet Luokka:Elävät henkilöt
Sten Sture nuorempi

Sten Sture nuorempi (1493 – 3. helmikuuta 1520) toimi Ruotsin valtionhoitajana vuosina 1512–1520. == Valtakausi == Valtionhoitajana oli hetken vuonna 1512 valtaneuvos Eerik Trolle, joka ajoi neuvotteluja Tanskan kanssa Kalmarin unionin palauttamiseksi. Kun Svante Niilonpojan 20-vuotias poika Stenkin lupasi kannattaa neuvotteluja, teki valtaneuvosto hänestä valtionhoitajan. Todellisuudessa Stenin pyrkimyksenä oli erottaa Ruotsi unionista. Hän otti kaukaisen esiäitinsä Sture-nimen, koska se Sten Sture vanhemman kautta symboloi Ruotsin itsenäisyyspyrkimyksiä. Nuori valtionhoitaja sai nimitettyä vastoin valtaneuvoston tahtoa Viipurin linnanherraksi Tönne Eerikinpoika Tottin. Siten Sten Sture nuorempi sai täyden herruuden Suomessa. Turun linnan päällikkyyden Sture antoi suomalaiselle Krister Klaunpoika Hornille. Sture tiesi joutuvansa ennen pitkää sotaan Tanskan kuninkaan Kristian II:n kanssa ja solmi siksi vuonna 1513 välirauhan Venäjän kanssa. Sten Sture joutui ristiriitaan arkkipiispan, Eerik Trollen pojan Kustaa Trollen kanssa, joka olisi halunnut kirkolle enemmän autonomiaa. Trolle erotettiin virastaan. Kristian II aloitti lopulta kesällä 1517 hyökkäyksen Ruotsia vastaan. Sten Sture haavoittui Länsi-Göötanmaalla käydyssä Bogesundin taistelussa ja kuoli 1520. Kristian II:sta tuli Ruotsin kuningas. Kustaa Trolle kosti Sturen kannattajille ja erottajilleen laatimalla heistä syytöslistan "kerettiläisinä", jonka perusteella Kristian toimeenpani Tukholman verilöylyn. Sten Sture nuoremman ruumis kaivettiin ylös haudasta ja poltettiin kerettiläisenä Tukholman verilöylyn aikana. == Yksityiselämä == Sten Sture oli naimisissa Kristiina Gyllenstiernan, Ruotsin Kaarle VIII:n lapsenlapsenlapsen kanssa. == Lähteet == == Aiheesta muualla == * Louise Stjernströmin (Carl Blinkin) teokset Sten Sture nuorempi ja Kristiina Gyllenstjerna I: Ruotsin Valkyria ja II: Tuomio vapaasti ladattavina e-kirjoina Project Gutenbergiltä. Luokka:Ruotsin valtionhoitajat Luokka:Keskiajan henkilöt Luokka:Vuonna 1493 syntyneet Luokka:Vuonna 1520 kuolleet
Eerik Trolle

Eerik Arvidinpoika Trolle (n. 1460–1530) toimi Ruotsin valtionhoitajana nimellisesti hetken aikaa vuonna 1512, joskaan hän ei ehtinyt hoitaa tointa. Häntä seurasi virkaan Sten Sture nuorempi. Eerik Trolle syntyi 1460 arvostettuun aatelissukuun. Hänen vanhempansa olivat lordi Arvid Birgersson Trolle, joka kuoli 1505 sekä tämän ensimmäinen vaimo Kristina Jönsdotter Gädda. Eerik Trollen pojasta, Gustav Trollesta (1488–1535) tuli Uppsalan arkkipiispa ja samalla Ruotsin kirkon päämies. Hän oli valtaneuvos vuodesta 1487 ja Närken laamanni 1493. Trolle sekaantui voimakkaasti Ruotsin valtataisteluihin. Hänet valittiin 1512 valtionhoitajaksi mutta Sten Sture nuorempi sai vaalin kumotuksi. Kustaa Vaasan voiton jälkeen hän pakeni Tanskaan.Otavan Iso tietosanakirja, Otava 1966, osa 8 p. 1617 ==Lähteet== Luokka:Ruotsin valtionhoitajat Luokka:1460-luvulla syntyneet Luokka:Vuonna 1530 kuolleet
Ramses III

Ramses III oli Egyptin faarao 1186–1154 eaa. Hän oli viimeinen egyptiläissyntyinen faarao, jolla oli todellista valtaa, ja hänen pitkä valtakautensa on Egyptin 20. dynastian aikaa. == Valtakausi == Ramses III:n kauden alkupuolella Egyptiin hyökkäilivät libyalaiset ja merikansat, ja se joutui taloudellisiin vaikeuksiin ja sisäisiin ristiriitoihin, jotka lopulta johtivat kahdennenkymmenennen dynastian romahdukseen. Libyalaiset ja merikansat valtasivat vuorotellen, yhteensä kolmeen otteeseen, Niilin suistomaan Memfiin seudulle asti, mutta Ramses III onnistui armeijansa ja laivastonsa avulla karkottamaan hyökkääjät. Vaikeudet eivät näy lainkaan virallisten monumenttien hohdokkuudessa, joilla Ramses III tavoitteli Ramses II:n ajan suuruutta. Hän laajennutti Luxorin ja Karnakin temppelialueita, ja hänen hautakammionsa Medinet Habussa on suurimpia jälkipolville säilyneitä. Aikojen epävarmuus näkyy siitä, että hautakammio on vahvasti linnoitettu. Ensimmäistä kertaa jumalainen faarao joutui puolustautumaan mahdollisten hyökkääjien uhkaa vastaan.The tomb of Ramesses III Tour Egypt Ramses III:n valtakauden lopulla nähtiin ensimmäinen aikakirjoihin merkitty lakko, kun kuninkaallisen hautakammion rakentajille ei voitu maksaa heidän ruoka- annoksiaan. Ramses III oli huono hallitsija, mutta edeltäjäänsä parempi sotapäällikkö. Hän joutui käymään jatkuvasti puolustussotaa ulkomaisia valloittajia vastaan, ja on hänen ansiotaan, että Egyptin valtakunta selviytyi. == Kuolema == Vanhaa ja sairaalloista Ramses III:sta vastaan suunnattiin salaliitto, jonka olivat juonineet hänen haareminsa naiset yhdessä erään faaraon puolison kanssa. Ramses III:n muumio on löydetty, ja hänen hautansa on Kuninkaiden laakson suurimpia. British Medical Journalissa julkaistussa tutkimuksessa häntä kuvattiin kerroskuvausmenetelmällä, jolloin huomattiin kaulassa tappava viiltohaava. Hänen kuolemastaan syytettiin oikeudessa hänen vaimoaan Tiyeä ja poikaansa Pentawerea. Dna-kokeet vahvistavat Ramses III:n haudasta löytyneen tuntemattoman ruumiin Pentawereksi, joka mahdollisesti hirtettiin. == Lähteet == == Aiheesta muualla == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Svante Niilonpoika

Svante Niilonpoika (1460 - 2\. tammikuuta 1512) toimi Ruotsin valtionhoitajana vuosina 1504–1512. Hänestä on käytetty myös nimeä Svante Sture, koska hän oli isoäitinsä puolelta Sture-sukua ja koska hänen poikansa Sten Sture nuorempi otti tämän nimen. Itse hän ei Sture-nimeä käyttänyt. == Valtakausi == Maallisista mahtimiehistä ja piispoista koostuva valtaneuvosto nimitti 1504 Svante Niilonpojan valtionhoitajaksi Sten Sturen kuoltua 1503 toivoen, että Svante alistuisi sen tahtoon ja jatkaisi neuvotteluja Tanskan kanssa. Käytännössä Svante Niilonpoika jatkoi edeltäjänsä linjoilla, vastusti unionia Tanskan kanssa ja pyrki rajoittamaan valtaneuvoston valtaa. Svante Niilonpojan kaudella tanskalaiset tekivät voimakkaammalla laivastollaan tuhoisia hyökkäyksiä Ruotsiin ja Suomeen hävittäen mm. Porvoon. Useana kesänä Tanskan laivasto risteili Suomen vesillä ja kaappasi suomalaisia kauppalaivoja. Tanskan sotatoimet heikensivät valtionhoitajan kannatusta Suomessa. == Yksityiselämä == Svante Niilonpoika oli valtionhoitajakautenaan naimisissa Mette Dyren kanssa, mutta oli nuorempana ollut aviossa Iliana Gäddan kanssa, joka oli Sten Sture nuoremman äiti. == Lähteet == == Aiheesta muualla == * Louise Stjernströmin (Carl Blinkin) teokset Svante Niilonpoika Sture ja hänen aikalaisensa I: Kuolon enkeli ja II: Lapsiuhri vapaasti ladattavina e-kirjoina Project Gutenbergiltä. Luokka:Ruotsin valtionhoitajat Luokka:Vuonna 1460 syntyneet Luokka:Vuonna 1512 kuolleet
Nopola

Nopola on muun muassa seuraavien tunnettujen henkilöiden sukunimi: * Nopola News, Kyyjärvellä toimiva verkkoalusta *Akseli Nopola (1883–1956), kansakoulunopettaja ja päätoimittaja *Sinikka Nopola (1953–2021), lastenkirjailija, pakinoitsija ja kolumnisti *Tiina Nopola (s. 1955), lastenkirjailija
Palo

Palo tarkoittaa seuraavia: * palo, palaminen, varsinkin suurta tuhoa aiheuttava tulipalo * palo, pesäpallon tilanne, jossa ulkovuoron pelaajalla on pallo hallussa sellaisessa pesässä, johon sisävuoron pelaaja on matkalla * Palo, virallisesti Palko, kylä Hämeenkyrössä * Palo, myös Palonkylä, kylä Ilmajoella * Palo, myös Palonkylä, kylä Isossakyrössä * Palo, kylä Kangasalla * Palo, kylä Kaustisella * Palo, kylä Kiihtelysvaarassa * Palo, myös Palonkylä, kylä Kokkolassa * Palo, kylä Nousiaisissa * Palo, kylä Nurmossa * Palo, myös Palonkylä, kylä Saloisissa * Palo, kylä Seinäjoella * Palo, kylä Taivassalossa * Palo, kylä Tampereella * Palo, kylä Ylistarossa * Palo, kylä Meremäessä, Virossa * Palo, kunta Filippiineillä * Palo, kaupunki Iowassa, Yhdysvalloissa * Palo, kylä Minnesotassa, Yhdysvalloissa * Palo, mallorcalainen liköörimerkki * Palo, Kalmahin albumi vuodelta 2018. == Henkilöt == Palo on seuraavien henkilöiden sukunimi: * Palo (näyttelijäsuku) * Amanda Palo (s. 1989), näyttelijä ja teatterintekijä * Antero Palo (1965–1997), virkatehtävissä ammuttu poliisi * Hannu Palo (s. 1959), laulaja * John Palo-Kangas (1904–1957), amerikansuomalainen kuvanveistäjä * Jorma Palo (1936–2006), lääkäri ja kirjailija * Jukka-Pekka Palo (s. 1954), näyttelijä, Tauno Palon poika * Jyrki Palo (s. 1959), toimittaja, Yleisradion Espanjan kirjeenvaihtaja * Mari Palo (s. 1975), laulaja * Marko Palo (s. 1967), jääkiekkoilija * Matti Palo (1938–2014) metsäntutkija, professori * Martti Palo (1943–2009) näyttelijä, Tauno Palon poika * Pertti Palo (1934–2010) näyttelijä, Tauno Palon poika * Perttu Palo (k. 1608), talonpoika ja nuijapäällikkö nuijasodassa * Sanna-Kaisa Palo (s. 1960) näyttelijä, Pertti Palon tytär * Sylvi Palo (1911–1987), näyttelijä, Tauno Palon puoliso * Tauno Palo (1908–1982), näyttelijä * Urve Palo (s. 1972), virolainen poliitikko. ==Katso myös== * Brännäs == Lähteet ==
Sten Sture vanhempi

Sten Sture vanhempi (1440–1503) toimi Ruotsin valtionhoitajana vuosina 1470–1497 ja 1501–1503. Sten Sturen aikaa varjostivat kysymys pohjoismaisen unionin jatkuvuudesta ja voimistuvan Moskovan uhan alla olleen itärajan ongelma. == Elämäkerta == Ritari Sten Sture oli kuningas Kaarle Knuutinpoika Bonden sisarenpoika, joka oli taistellut kuningas Kristiania vastaan ja noussut Kaarle Knuutinpojan asemiesten päälliköksi. Kuningas oli ennen vuonna 1470 tapahtunutta kuolemaansa nimittänyt Sturen valtakunnan tulevaksi päämieheksi ja poikansa holhoajaksi. Valtaneuvosto nimitti Sturen valtionhoitajaksi samana vuonna. Sture voitti Tanskan Kristianin Brunkebergin taistelussa vuonna 1471 Tukholman edustajalla, mistä syystä häntä on jälkikäteen pidetty Ruotsin vapaustaistelijana, ja hankki itselleen voimakkaan, keskitetyn vallan Ruotsissa. Heinä-elokuussa 1472 Sten Sture teki matkan Suomeen ja sai suomalaisten kannatuksen. Hän perehtyi suomalaisten oloihin, piti oikaisukäräjiä ja järjesteli läntisen Suomen kaupallisia kysymyksiä. Sten Sture valvoi Suomen hallintoa tiheään toistuneilla matkoillaan. Hän kävi Suomessa kaikkiaan 16 kertaa. Tärkeintä oli, että kruunu sai Suomen linnaläänien verotuloista osan oman keskushallintonsa tarpeisiin.Vahtola s. 101. Tanskan kanssa Kalmarin unionin jatkosta ei saatu sovittua, kun Tanskan kuningas Hannu I ei saapunutkaan allekirjoittamaan jo neuvoteltua Kalmarin resessiä. Vuonna 1493 Tanska solmi yllättävän liittosopimuksen pitkään Ruotsin kanssa vihollisuuksissa olleen Venäjän kanssa. Vuonna 1495 alkoi niin sanottu vanha viha eli sota Ruotsin ja Venäjän välillä. Siihen liittyi Viipurin piiritys ja merkillinen Viipurin pamaus. Rauha solmittiin 1497, mutta se oli hatara. Tanskan kuningas Hannu julisti Ruotsille sodan lähes heti Venäjän kanssa solmitun rauhanteon jälkeen. Hannu pääsi sodassa niskanpäälle, ja Sture tunnusti hänen asemansa Ruotsin hallitsijana ja sai puolestaan itse kuninkaan hovimestarin aseman ja Suomen läänityksekseen. Sture ja hänen vaimo Ingeborg Tott omistivat Vesunnin kartanon Hattulassa. Hannun suosio Ruotsissa laski, kun tiedot tämän tekemistä sopimuksista Venäjän kanssa tulivat ilmi, ja loppuvuodesta 1501 Hannu syrjäytettiin, ja Sture palasi valtionhoitajaksi elämänsä jäljellä oleviksi vuosiksi. Sten Sture kuoli joulukuussa 1503.Vahtola s. 108. == Lähteet == == Aiheesta muualla == * Luokka:Ruotsin valtionhoitajat Luokka:Ruotsalaiset aateliset Luokka:Suomen linnanvoudit ja linnanpäälliköt Luokka:Vuonna 1440 syntyneet Luokka:Vuonna 1503 kuolleet
Nordin

Nordin on muun muassa seuraavien henkilöiden sukunimi: * Anders Nordin, ruotsalainen rumpali * Antti Nordin (s. 1960), suomalainen kuvanveistäjä ja kitaristi * Arvid Nordin (1913–1997), suomalainen Mannerheim-ristin ritari * Birger Anrep-Nordin (1888–1946), ruotsalainen säveltäjä, urkuri, kapellimestari, musiikkipedagogi ja musiikkikriitikko * Birgit Nordin (1934–2022), ruotsalainen oopperalaulaja * Hjördis Nordin (s. 1932), ruotsalainen telinevoimistelija * Håkan Nordin (s. 1961), ruotsalainen jääkiekkoilija * Maria Nordin (s. 1983), suomalainen arkkitehti, bloginpitäjä ja hyvinvointivalmentaja * Metti Nordin (s. 1961), suomalainen lavastaja, puvustaja ja graafinen suunnittelija, Antti Nordinin puoliso * Olle Nordin (s. 1949), ruotsalainen jalkapalloilija ja valmentaja * Reino Nordin (s. 1983), suomalainen näyttelijä ja muusikko, Antti ja Metti Nordinin poika * Sara Nordin (s. 1993), ruotsalainen jalkapalloilija * Siiri Nordin (s. 1980), suomalainen rock- ja popmuusikko, Antti ja Metti Nordinin tytär * Svante Nordin (s. 1946), ruotsalainen aate- ja oppihistorian professori * Sven Nordin (s. 1957), norjalainen näyttelijä * Sören Nordin (1917–2008), ruotsalainen raviohjastaja- ja valmentaja.
Warren Ellis

Warren Ellis (s. 16. helmikuuta 1968) on englantilainen sarjakuvakäsikirjoittaja, joka on työskennellyt niin Marvelille kuin DC:llekin. Hänen kuuluisimpia töitään ovat muun muassa Transmetropolitan, Authority ja Planetary. Hän on myös hyvin aktiivinen bloggaaja. Vuonna 2005 tehtiin Ellisin Global Frequency -sarjakuvaan perustuva TV-sarjan pilottijakso, jonka Warner Brothers hyllytti johtoportaan vaihdoksen yhteydessä, eikä sitä koskaan näytetty televisiossa. Jakso päätyi kuitenkin internetiin ja keräsi nopeasti fanijoukon, joka yrittää saada sarjan tuotannon käynnistymään. Ilmiö on siinäkin mielessä erikoinen, että Global Frequency -sarjan perusideana on maailmanlaajuinen, yksittäisten asiantuntijoiden muodostama yhteistyöverkko. ==Teokset== ===Marvel=== *Hellstorm – Prince of Lies *Doom 2099 *Druid *Excalibur *Starjammers *Storm *Thor *Pryde and Wisdom *Ruins *Wolverine *Ultimate Fantastic Four (2004) *Ultimate Nightmare (2004) *Ultimate Secret (2004) ===Wildstorm=== *DV8 *Stormwatch *The Authority *Planetary (John Cassadayn kanssa) *Global Frequency *Mek (Steven Rolstonin kanssa) *Red *Reload *Tokyo Storm Warning *Two-Step *Desolation Jones *Ocean ===DC ja Vertigo=== *Transmetropolitan *Hellblazer *Orbiter ===Image=== *City of Silence *Ministry of Space ===AiT/Planet Lar=== *Available Light *Come in Alone *Switchblade Honey ===Avatar=== *Bad World *Dark Blue *From the Desk of Warren Ellis, kokoelma postituslistaesseitä *Scars *Strange Kiss *Stranger Kisses *Strange Killings *Strange Killings: Body Orchard *Strange Killings: Strong Medicine *Strange Killings: Necromancer *Angel Stomp Future (Apparat) *Frank Ironwine (Apparat) *Quit City (Apparat) *Simon Spector (Apparat) ===Muut=== *Lazarus Churchyard *Calibrations, myöhemmin nimellä Atmospherics (Caliber Comics) *Sugarvirus ==Aiheesta muualla== * Virallinen kotisivu * The Complete Warren Ellis Bibliography * FrequencySite: The Global Frequency TV Project Luokka:Brittiläiset sarjakuvantekijät Luokka:Vuonna 1968 syntyneet Luokka:Elävät henkilöt
Juha Eirto

Juha Eirto (21. joulukuuta 1934 Helsinki – 3. toukokuuta 2011 SipooJuha Eirto Pomus.netin tietokannassa.) oli suomalainen laulaja. Hän oli suosittu iskelmätähti etenkin 1950-luvulla, ja hänen levytyksistään esimerkiksi ”Tiikerihai” ja ”Venezuela” ovat sittemmin muodostuneet klassikoiksi. Hän levytti useita Toivo Kärjen ja Reino Helismaan kappaleita kuten "Koivu ja sydän", "Onnen maa" ja "Tango suviyössä soi". Kalervo Kärki: Sydämeni sävel - Toivo Kärki ja hänen musiikkinsa (Mediapinta, Tampere 2015) s.355 ym. Hän teki viimeisen levytyksensä vuonna 1979 (”Jansson soittaa hanuria” albumilla Tanssiaiset risteilijällä). Eirto siirtyi vuonna 1960 laulamaan oopperan kuoroon ja jättäytyi täysin pois julkisuudesta. Myös hänen isänsä Erkki Eirto (alun perin Erik Eklund) oli aikanaan tunnettu ooppera- ja iskelmälaulaja. Eirto näytteli pikku rooleissa muutamissa elokuvissa, esimerkiksi Majuri maantieltä (1954).Kärki 2015 s. 362 == Diskografia == * * Eri esittäjiä: * * ==Lähteet== == Aiheesta muualla == * Luokka:Suomalaiset iskelmälaulajat Luokka:Suomalaiset tangolaulajat Luokka:Vuonna 1934 syntyneet Luokka:Vuonna 2011 kuolleet
Pilottijakso

Pilottijaksoksi tai lyhyemmin pilotiksi kutsutaan televisiosarjaan tehtävää ensimmäistä, esittelyluontoista jaksoa, jolla pyritään saamaan tuottajat ja yleisö kiinnostumaan sarjasta. Joskus pilottijakso on televisioelokuvan mittainen, ja mikäli siitä lähdetään tekemään sarjaa, hahmoihin ja juoneen saatetaan tehdä suuriakin muutoksia. Vain pieni osa piloteista päätyy sarjaksi asti. Studioille ja katsojille termi pilotti merkitsee usein eri asiaa. Katsojille pilotti tarkoittaa usein sarjan ensimmäistä julkaistua jaksoa, kun taas studiolle sillä viitataan jaksoa, jolla tekijät myyvät sarjaa heille. Esimerkiksi sarjaa Lost Girl myytiin Showcase-kanavalle pilottijaksolla ”Vexed”, joka on todellisuudessa ensimmäisen kauden kahdeksas jakso. Välillä studioille esitettyä pilottijaksoa ei näytetä katsojille ollenkaan. Esimerkiksi The Big Bang Theoryn CBS:lle esittelemä pilotti kiinnosti heitä ideana, joten he tilasivat toisen pilottijakson sarjan tuottajilta. Uusi versio toimi pohjana katsojille tutulle sarjalle. == Lähteet == == Aiheesta muualla == * No Smooth Ride on TV Networks's Road to Diversity Luokka:Televisiotermit *
Lipizzanhevonen

Lipizzanhevonen on hevosrotu, jonka nimi tulee rotua kasvattavasta slovenialaisesta Lipican eli Lipizzan siittolasta. Lipizzanhevonen tunnetaan kenties parhaiten rotuna, jota korkeaan kouluratsastukseen keskittynyt wieniläinen Espanjalainen ratsastuskoulu yksinomaan käyttää. == Ominaisuudet == Lipizzat ovat nykyisin väriltään lähes aina kimoja, jotka syntyvät mustina tai ruunikoina ja vaalenevat iän myötä lopulta valkoisiksi. Joskus syntyy ei- kimojakin lipizzanhevosia, ja Espanjalaisessa ratsastuskoulussa pidetään perinteisesti aina yhtä tummaa hevosta. Lipizzanhevonen on säkäkorkeudeltaan noin 150–160 cm. Itävaltalaiset Piberin lipizzat ovat pienikokoisempia kuin unkarilaiset sukulaisensa, jotka ovat suurempia, laajaliikkeisempiä ja erittäin suosittuja vaunuhevosina. Lipizzanhevonen kehittyy hitaasti, mutta vastaavasti elää pitkään. Useat Espanjalaisen ratsastuskoulun oriit ovat käytössä yli 20-vuotiainakin. Lipizzanhevonen on tasapainoinen ja notkea, ja sen rauhallinen luonne tekee siitä erityisen sopivan esteratsastushevosen. Lipizzan jalkojen rakenne on vahva ja ne ovat voimakkaat, hyväluiset ja kovakavioiset. Takaosa on vahva ja hevonen soveltuu hyvin korkeaan kouluratsastukseen. Lavat ovat jyrkähköt ja säkä usein matala, ja tässä mielessä lipizzanhevonen sopii jopa paremmin vaunu- kuin ratsuhevoseksi. Lipizzanhevonen ei ole kovin nopea, ja hevosen liikkeet ovatkin enemmän korkeat kuin etenevät. == Historia == Lipican siittola perustettiin vuonna 1580, jolloin lipizzarotua alettiin jalostaa tuottamalla Iberian niemimaalta yhdeksän espanjalaista oritta ja 24 tammaa. Nykyinen lipizzanhevoskanta polveutuu kahdeksasta perustajaoriista, joista länsieurooppalaisia on kuusi: valkoinen espanjanhevonen Pluto (1765), musta napolinhevonen Conversano (1767), ruunikko napolinhevonen Neapolitano (1790), hallakko kladrubynhevonen Favory (1779), valkoinen arabi Siglavy (1810) ja napolin- ja andalusianhevosen risteytys Maestoso (1819). Itä-Euroopasta tulee kaksi orilinjaa: kroatialainen Tulipan sekä unkarilainen Incitato, molemmat peräisin 1800-luvulta. Lipizzanhevosia kasvatetaan nykyään koko entisen Itävalta-Unkarin alueella. Espanjalaisen ratsastuskoulun hevoset kasvatetaan Itävallassa Grazin lähellä sijaitsevassa Piberin siittolassa. Myös muiden lähialueen maiden valtionsiittoloissa kasvatetaan lipizzoja. == Lähteet == * === Viitteet === Luokka:Hevosrodut
Kalle Lindroth

Kalle Lindroth (s. 3. elokuuta 1989 Helsinki) on suomalainen muusikko, näyttelijä, juontaja ja duoyhtye Ida Paul & Kalle Lindrothin toinen jäsen. Aikaisemmin hän on toiminut muun muassa Smak-yhtyeen laulajana (2001–), Ylen Kotikatu-draamasarjan näyttelijänä (2004–2012), nuortenohjelma Summerin juontajana (2008–2011) ja musiikkiohjelma Bumtsibumin juontajana (2017). == Elämä ja ura == Lindroth kirjoitti ylioppilaaksi vuonna 2008 Sibelius-lukiosta Helsingissä. Hän aloitti 15-vuotiaana näyttelemään Kotikatu-sarjan Juusoa. Lindrothilla on ollut myös roolit sarjoissa Nollatoleranssi ja Käenpesä sekä elokuvassa Ganes. Lindroth juonsi Yle TV2:n nuortenohjelma Summeria vuosina 2008 ja 2009 Mirella Pekkosen sekä 2010 ja 2011 Minttu Penttisen kanssa. Keväällä 2012 Lindroth juonsi Yle TV2:lla esitettyä Bilebändi 2012 -ohjelmaa yhdessä Anna Laulumaan kanssa. Hän on juontanut myös vuonna 2017 esitettyjä Bumtsibum- ja Mökkireissu-ohjelmia. Lindroth oli mukana keväällä 2009 Helsingin Kaupunginteatterin paljon palkintoja keränneessä musikaalissa Spring Awakening. Keväällä 2017 hän vuorotteli Heikki Rannan kanssa Linnanmäen Peacock-teatterissa esitetyn Kirka-musikaalin pääroolissa Kirkana. Vuonna 2014 Lindroth oli perustamassa Klubiteatteria yhdessä Roope Salmisen ja Sasu Paakkunaisen kanssa. === Musiikkiura === Lindroth on Smak-yhtyeen laulaja ja sanoittaa yhtyeen kappaleet yhdessä kitaristi Henri Salosen kanssa. Lindroth on harrastanut laulua erilaisissa kuoroissa. Musiikkiuran vaikutteita ovat muun muassa Mew, The Used, Disco Ensemble ja Green Day. Smak on perustettu vuonna 2001, ja siltä on ilmestynyt yhteensä kolme levyä; Sic transit (2004), Elohopeaa (2006) sekä High School Uncool (2009). Yhtye on ollut tauolla vuodesta 2009 lähtien. Lindroth osaa soittaa pianoa, pasuunaa sekä kitaraa. Smakin ohella hän on laulanut Tilkkutäkki-kokoelma-albumin nimikappaleen, Tilkkutäkki 2 -albumille kappaleen ”Anna mun etsiä” ja Tilkkutäkki 3 -albumille kappaleen ”Aamulaulu” sekä vieraillut Valkokankaan helmet -levyllä, jolla Boston Promenade -orkesteri esittää elokuvista tuttua musiikkia. Hän on ollut myös tuottamassa Antti Tuiskun Kaunis kaaos -albumia. Hän on tehnyt kappaleita Antti Tuiskun lisäksi myös Diandralle, Jenni Jaakkolalle ja Benjaminille. Lindroth oli julkaisemassa sooloalbumia, jolta julkaistiin vuonna 2014 single ”Annika”. Ensimmäistä sooloalbumia ei toistaiseksi ole julkaistu ja hän on jättänyt soolouransa myös tauolle. Heinäkuusta 2016 hän on julkaissut kappaleita yhdessä Ida Paulin kanssa duona Ida Paul & Kalle Lindroth. == Yksityiselämä == Lindroth ja hänen Hanna-vaimonsa avioituivat elokuussa 2016 ja saivat pojan kesäkuussa 2017. == Diskografia == * ”Annika” (single, 2014) === Katso myös === == Lähteet == == Aiheesta muualla == * * Luokka:Suomalaiset ääninäyttelijät Luokka:Suomalaiset laulajat Luokka:Suomalaiset näyttelijät Luokka:Suomalaiset juontajat Luokka:Suomalaiset säveltäjät Luokka:Suomalaiset sanoittajat Luokka:Vuonna 1989 syntyneet Luokka:Elävät henkilöt
Abaiang

Abaiang (joskus myös Apaiang tai Apia) on atolli Kiribatissa. Se koostuu 15 saaresta, joista vähintään yksi on asutettu. Saaren asukasluku oli 5 568 vuonna 2015. Ensimmäinen atollin löytänyt eurooppalainen oli kapteeni Thomas Gilbert vuonna 1788, jolloin hän nimesi saaret Matthew-saariksi laivansa omistajan mukaan, mutta väärinkäsitysten kautta saaria alettiin kutsua Charlotte-saariksi. Seuraavat kaupungit ja kylät sijaitsevat Abaiangilla: Aonobuaka, Borotiam, Evena, Koinawa, Morikao, Tabontebike, Taburao, Tabwiroa, Takarano, Tanimaiaki, Tebanga, Tuarabu ja Ubanteman. == Lähteet == == Aiheesta muualla == Luokka:Kiribatin saaret
DC Comics

DC Comics (aiemmin National Comics) on yksi suurimpia yhdysvaltalaisia sarjakuvayhtiöitä. Sen tunnetuimpia hahmoja ovat Batman, Teräsmies, Ihmenainen ja muut Oikeuden Puolustajat. DC oli ensimmäinen supersankarisarjakuvia julkaissut yhtiö. Nykyisin DC Comics kuuluu WarnerMedia-konsernille. Nimen kirjainyhdistelmä DC on lyhenne yhtiön vuodesta 1937 alkaen julkaiseman Detective Comics -sarjakuvalehden nimestä. Detective Comics ja Action Comics (1938 alkaen) ovat yhtiön pitkäikäisimmät sarjakuvajulkaisut. ==Jeesus- sarjakuva== Yrityksen oli määrä julkaista Vertigo-aikuissarjakuvanimekkeen alla sarjakuvaa Second Coming ('Toinen tuleminen'), jonka aiheena on Jeesuksen uusi tuleminen, mutta se peruttiin yhdysvaltalaisten konservatiivien vaatimuksesta. DC Comics edellytti tekijöiltä, kirjoittaja Mark Russelilta ja piirtäjä Richard Pacelta, niin suuria muutoksia, etteivät nämä hyväksyneet niitä vaan halusivat oikeudet takaisin itselleen etsiäkseen toisen julkaisijan. Muutoksia oli vaadittu jo ennen konservatiivien vetoomusta.Mari Koppinen, Tunnettu sarjakuvayhtiö joutui perumaan Jeesus-sarjakuvansa, Helsingin Sanomat 21.2.2019 s. B 5DC cancels comic where Jesus learns from superhero after outcry, Guardian 19.2.2109 == DC Comicsin sarjakuvanimekkeet == * DC Comics on erikoistunut perinteisiin supersankari-sarjakuviin * Mad Magazine julkaisee parodialehti Madia * Vertigo julkaisee aikuisille suunnattuja sarjakuvia, esimerkiksi The Sandman * Wildstorm julkaisee pääosin 1990-luvulla luotuihin hahmoihin perustuvia sarjakuvia, vastaavana päätoimittajana Jim Lee * CMX on erikoistunut mangaan ==DC:n sarjakuvia== * Animal Man * Batman * Jonah Hex * Hellblazer * Ihmenainen * Kapteeni Marvel * Lobo * Muovimies * Oikeuden Puolustajat * Preacher * Rämeen olento * Teräsmies * Salama * The Sandman * Tuomiopartio * Vartijat * Vesimies * Vihreä Lyhty * Vihreä Nuoli ==Suomessa ilmestyneitä sarjakuvalehtiä DC:n logolla== *Thriller (1989-1990). Lehdessä ilmestyneet sarjakuvat: Cinder&Ashe;, Question, Blackhawk, Vihreä nuoli, The Shadow *Star Trek -The Next Generation (1990-1991) *Kalma (1990-1992) *DC Spesiaali (1994-2007) == Lähteet == == Aiheesta muualla == * The Big Comic Book Database: DC Comics * Luokka:Seulonnan keskeiset artikkelit
Honoré de Balzac

Honoré de Balzac (20. toukokuuta 1799 Tours – 18. elokuuta 1850 Pariisi) oli merkittävä ranskalainen kirjailija. Hänen tunnetuimpia teoksiaan ovat Ukko Goriot, Saiturin tytär ja Bette-serkku. Balzac luetaan kirjallisuuden realismin kantaisiin, vaikka iso osa hänen tuotannostaan kunnioittaa ranskalaisen romantiikan perinteitä. Hänen teossarjansa Inhimillinen komedia (La Comédie humaine) käsittää yli 90 toisiinsa nivoutunutta romaania ja novellia, joilla hän yritti kuvata oman aikansa ranskalaisen porvariston elämää. Kunnianhimoinen suurprojekti jäi pahasti kesken. Balzac kuului itse porvaristoon, mutta ihannoi aatelistoa. Lisukkeen "de" hän lisäsi nimeensä itse. Balzac kirjoitti jopa 15 tuntia päivässä, lähinnä mustan kahvin voimalla. Hän oli Puolassa asuvan naisen kanssa kirjeenvaihdossa 15 vuotta, mutta tapasi tämän vasta vuosi ennen kuolemaansa ja ehti olla naimisissa kolme kuukautta. == Elämä == Balzac syntyi Toursissa keskiluokkaiseen perheeseen. Hänen isänsä, joka oli osallistunut Pariisin kommuuniin, johti siellä sairaalaa. Perhe muutti vuonna 1814 Pariisiin. Siellä Honoré de Balzac kuunteli luentoja Sorbonnessa, luki kirjastoissa ja isänsä vaatimuksesta opiskeli kolme vuotta oikeustiedettä. Sen sijaan että olisi asettunut maaseudulle lakimieheksi, hän taivutteli perheensä elättämään itseään vielä kahden vuoden ajan Pariisissa kirjailijana. Hän sai kuitenkin aikaiseksi vain huonon näytelmän Cromwellista. Vuosina 1822–1829 Balzac kirjoitti kymmenen romanttista tarina halvoille kirjakaupoille. Hän yritti toimia myös kustantajana ja kirjapainon osakkaana, mutta liiketoiminta tuotti vain kasvavia velkoja. Vuodesta 1832 Balzac oli kirjeenvaihdossa rikkaan puolalaisen rouvan Eveline Hanskan kanssa. Evelinen aviomies kuoli vuonna 1841. Lokakuussa 1848 Balzac matkusti Ukrainaan. Sairauden heikentämä Balzac ja Hanska menivät naimisiin keväällä 1850 ja muuttivat Pariisiin, missä Balzac kuoli saman vuoden elokuussa. == Suomennetut teokset (valikoima) == * * * * * (Sis. novellit: Kaunis Imperia, Munkki Amador, Kuninkaan pikku ystävätär, Epätoivoinen rakastaja, Pikku kyttyräselkä, Aseveli, Miten Azayn linna rakennettiin. Kallis lemmenyö, Liian hyveellisyyden vaarat ja Orleansin herttua.) * * * Nimellä: Leikillisiä tarinoita, Te-Vi 1916 * * * * * * * * * Eversti Chabert, suom. Huvi Vuorinen. Karisto, 1918 * Ferragus eli salaliittolaisten päällikkö (Ferragus, 1833), suom. Volmari Raitio. WSOY, 1915. Uudelleenjulkaisu nimellä Ferragus, Tiberius kirjat 2018. ISBN 978-952-7270-37-0. ==Lähteet== ==Kirjallisuutta== * * ==Aiheesta muualla== * Vapaasti ladattavia Honoré de Balzacin e-kirjoja Projekti Lönnrotilta sekä Project Gutenbergiltä * Elämäkerta ja bibliografia *Honoré de Balzacin teoksia online-muodossa Intratext-tietokannassa Luokka:Ranskalaiset kirjailijat Luokka:Ranskalaiset novellikirjailijat Luokka:Vuonna 1850 kuolleet Luokka:Vuonna 1799 syntyneet Luokka:Seulonnan keskeiset artikkelit